Megkötötték nekem a koszorút
Megkötötték nekem a koszorút,
Ága boga a vállamra hajult,
Ága boga a vállamra hajult,
Sok vig napom siralomra fordult.

Ágas bogas a diófa teteje,
Kebelembe hullott a levele,
Hallod rózsám, mit mond a kis madár:
Igaz szeretetedért jót ne várj.

Ha meghalok, el ne temessetek,
Angyalomnak levelet küldjetek,
Hadd lássa meg hideg tetemimet,
Rózsám tegyen a sírba engemet.

A síromba rózsát ültessetek,
Márvány kőre nevemet messétek,
Te meg rózsám, ha elfordulsz arra,
Borulj reá sötét sírhalmomra.
Népköltészet